**ОТЧЕТЕН ДОКЛАД**

**За дейността на**

**НЧ „Надежда 1883” – с. Полски Сеновец,**

**Община Полски Тръмбеш, област Велико Търново**

**За 2023 година**

Българското читалище се възприема от обществото като културна институция, завоювала своята позиция през годините на своето съществуване и доказала, че е необходима. Съхраняването на българските традиции и обичаи е мисия, която остава водещ двигател за дейността на читалището. Основната цел е превръщането на читалището в притегателен център за населението на селото, място за организация на чествания и събития, както и средище за осъществяване на социални контакти.

 Основните задачи за осъществяване на читалищната дейност са: **Библиотечна, културно-масова, стопанска, финансова дейност и художествена самодейност.**

През изтеклата година са проведени 7 заседания, от които 5 разширени и едно годишно-отчетно събрание. Членовете на настоятелството и контролната комисия присъстваха редовно на заседанията и вземаха важни решения, които засягат работата на читалището. За организационната дейност и укрепване на читалищната дейност е редовното провеждане на заседания и присъствието на членовете им.

 Една от основните дейности на читалището е библиотечната:

В момента нашата библиотека разполага с 14694 тома книги. Обновихме библиотечният фонд със закупени 12 броя нови книги и 1бр. Алманах за Васил Левски. Дарение направи на хубави и интересни книги Митка Михайлова, за което й благодарим, и 4 броя книги от Димитричка Шишкънова и 6 броя от община Полски Тръмбеш.

Броят на читателите целогодишно намалява, защото населението е по-вече от пенсионери. През летния сезон интерес към библиотечната дейност на читалището се наблюдава и при учениците, които посещават своите близки и роднини в селото. Възрастните читатели са 32-ма и 17бр. деца за годината. Най-редовни читатели от пенсионерите са: Надка Рекова, Цветана Прашанова, Мария Копчева, Иван Блажев а от по-младите Анелия Зарзаланова. И през изминалия период за вестник „Борба“ и вестник „Янтра Днес“ ни абонира община Полски Тръмбеш, а за „Читалищния вестник“ се абонира читалищното настоятелство. Във витрините на библиотеката и на поставените табла във фоайето се отбелязват кръгли и юбилейни годишнини на забележителни и известни писатели и журналисти. През 2023 година това са: 65 години от смъртта на Ран Босилек, 125 години от рождението на Калина Малина, 90 години от рождението на Дончо Цончев, 100 години от рождението на Радой Ралин и други. До битовия кът, който се намира на 1 етаж на библиотеката са оформени табла с годишнините от рождението и гибелта на известни революционери. 150 години от гибелта на Васил Левски, 145 години от освобождението на България, 175 години от рождението на Христо Ботев. Друго табло оформено на стената е на будителите. Клуба на самодееца през месец август и началото на месец септември беше обновен. Шпакловани и боядисани стени, почистен паркет, окачен таван и смяна на лампи, във фоайето боядисани стени и таван. Направена тоалетна на 1 етаж и мивка с течаща вода и всичко това благодарение на община Полски Тръмбеш, които ни помогнаха за кратко време да се освежи този клуб. В клуба на самодееца си провеждаме събранията, заседанията, тържествата, юбилейни годишнини и други занимания. Разполагаме с компютър, принтер, плазмен телевизор, тонколона, която работи чрез компютъра и с флашка. След ремонта ни беше закупен и поставен климатик с който се отопляваме и сега през зимния период, подарък също от общината. На 1 етаж се намира и битовият ни кът, който се подържа от работник-библиотеката и се подменят избелелите носии и други вещи с по-нови. Спазват се хигиенните условия. Поставят се дезинфектанти на входовете на читалището и библиотеката. От месец септември 2022г. до месец септември 2023 година по заместване работи Димитричка Шишкънова на 4 часов работен ден до завръщането на титуляря Ивета Дачева, която беше по майчинство, и вече работи на 8 часов работен ден. Важен дял в читалищната дейност е и **Културно-масовата работа.**

Празниците, които празнуваме ни зареждат с емоционален заряд и ни се отразяват благоприятно, развлекателно и ние добиваме така нареченото настроение, което ни подържа здрави, бодри и пълни с енергия. Стараем се да запазваме традициите в нашето село, които сме наследили от нашите предци. 2023 години започнахме с първият празник „Бабинден“ , който проведохме на 20 януари. Извършихме ритуала „миене на ръце“ или поливане на бабата с нашата акушерка Йорданка Манафова. Тя ни разказа как е бабувала (израждала младите майки) през нейният дългогодишен житейски опит в родилните домове по селата. Поздравления отправихме и към д-р Александрова, мед. сестра Нели Иванова, д-р Юлия Тонкова, аптекарката Катя Четалбашева, на които поднесохме и цветя в знак на признателност. Изпратихме и цветя и подарък за най-малкото бебче на младата майка Зорница Кънева. Празникът завърши с музика и танци.

На 14 февруари по стара традиция извършихме обичая Зарязване на празника Трифон Зарезан. Поканени бяхме в дома на Бонка и Димитър Галунови, които ни посрещнаха с богата трапеза и червено вино. Зарязването и поливане на лозите извърши агронома Ангел Азгоров и благослови да има голям берекет, да се роди много грозде. Извиха се хора и ръченици, на които съпровожда музиканта Петър Петров с акордеон. Празникът продължи в Клуба на самодееца. Много от участниците донесоха домашно вино за дегустация. Жури в състав Ангел Азгоров и Петър Станков оцениха най-хубави вина и раздадохме награди. За червено вино 1 награда получи Десислава Атанасова, 2 награда беше определена за Марин Тонков, а за бяло вино на Стефка Стаматова. Празникът Баба Марта и Деня на Самодееца посрещнахме в Клуба. Сърдечни поздрави и приветствия получиха самодейците от председателя за всеотдайния труд и неугасващ ентусиазъм, посветен на работата за запазване на българските традиции и обичаи. Вечерта премина с много песни, танци и музика. Всички бяха закичени с мартеници за здраве и късмет. Друг голям празник, посветен на жената и майката е 8-ми март. Рецитал и поздрави поднесоха Симеон Петърчев и Петър Станков на жените, които дойдоха да празнуват в читалището. От уважение към всички жени, бяха поднесени цветя. Празникът завърши с томбола, музика и танци. Великден е ден в който възкръсва надеждата, ден сложил ореола на вярата, че доброто се възражда и винаги възтържествува. Дойде ли велики четвъртък ние боядисваме яйца в различни цветове и шарки, които са символ на здравето и живота. Димитричка Шишкънова подготви боички на децата от селото ни, които заедно със техните родители и баби в читалището боядисаха яйца. Като първото в червена боя, за да им сложим кръстче на челото. Беше направена великденска изложба в Клуба на пенсионера, със домашно направени от Милка Камбурова и Цветана Прашанова козунаци и боядисани яйца, които донесоха жени от селото. Боядисаните яйца на децата бяха подредени в малки чинийки с техните имена на изложбата. След църковната литургия всички минаха и посетиха изложбата и получиха парче козунак и чаша чай.

На 24 май, този светъл празник, деня на славянската писменост и братята Кирил и Методий отпразнувахме в заведение. Поздравихме учителките и дългогодишните читателни дейци. Поднесохме им цветя и изпяхме химна. Празникът завърши с песни и хора. На 2 юни поднесохме венци и цветя на паметните плочи на загиналите за свободата на България, които се намират на читалищната сграда. Осми юни – е празникът на църквата св. „Теодор Стратилат“ на нашето село . След празничната литургия се раздава курбан за здраве и осветена вода на жителите на селото. Кметството, Читалището и Пенсионерският клуб участваха в подготовката на празника, и помогнаха да се посетят хората по домовете, които не могат да дойдат в църквата и им раздадоха курбан. Сборът на селото, който се проведе на 11 юни е ден на гостоприемство, човешко общуване и народно веселие за село Полски Сеновец. Той се превърна и в празник на селото, който беше организиран от кметството, съвместно с читалището. Празника се проведе в центъра на селото, с участието на танцова група „ Жътвари“ от гр. Добрич с ръководител Мая Бърдарова и специалното участие на известната певица Пепи Христозова. Площадът ни се изпълни с много жители и гости, които извиха кръшни хора и се веселиха до вечерта. Еньовден е красив празник, който празнуваме на 24 юни на открито сред аромата на липите и билките. На този ден минаваме под Еньовия венец за здраве, за пореден път направен от Димитричка Шишкънова с много ароматни цветя и билки, поставен от Петър Станков. Раздадохме парче питка направена от Милка Камбурова, Цветана Тотева, Маргарита Палазова и много сладки, които донесоха жените, дошли на празника. Почерпихме всички със чаша ароматен чай, и раздадохме еньовски китки за здраве и дълголетие. Групата за народни песни със съпровод Петър Петров изпълниха няколко песни за всички присъстващи. Веска Манафова поздрави работник-библиотека Димитричка Шишкънова за 70 годишния юбилеен рожден ден.

Нашето читалище заедно с Пенсионерския Клуб за втори път участва на 22 юли в с. Ресен на празника на хляба „Никой не е по-голям от хляба“. Представихме маса със съвременна и автентична кулинария. Спечелихме 2-ро място за съвременна кулинария и бяхме наградени с грамота и плакет.

През месец август читалище и пенсионерски клуб, представихме маса подредена с пити, сладки, плодове, зеленчуци, лютеници и други и участвахме на „ Павел Фест 2023“ в с. Павел, - фестивал на домата, чушката и традиционните храни- юбилейна 10 годишнина. Получихме грамоти и награди за най-голям домат на Бонка Галунова. Най-красив и подреден щанд, който оцени журито с Ути Бъчваров беше нашият, за който допринесе Димитричка Шишкънова. На 6 септември за 2-ри път в Полски Тръмбеш се проведе „ Да съхраним традициите“ и „Шарена трапеза“. Всички жени, които пожелаха взеха участие и донесоха различни ястия, пити, сладкиши за изложбата. Представихме се с автентични ястия, типични за с. Полски Сеновец и съвременни ястия и кулинария. Изпратихме и рецепти и снимки за издаване на книга в Полски Тръмбеш с автентичните ястия на Полски Сеновец. Тържественото честване по повод 140 години от Основаването на НЧ „Надежда 1883“ с. Полски Сеновец, което се състоя на 16.09.2023г. в салона на читалището ни беше най-голямото мероприятие за изтеклия период. Организацията на тържеството беше от председателя и читалищното настоятелство. За подреждането на всички снимки, грамоти, медали, табла и други се погрижи Димитричка Шишкънова, която подреди фоайето на салона, изпълнено със спомени от минали години на самодейни колективи и ръководители на групи. На сцената бяха поставени балони с цветовете на българското знаме, плакат с годишнината на читалището във вид на разтворена книга и много цветя. За почистването и подреждането на салона взеха участие Катя Четалбашева, Теменужка Петърчева, Латинка Петърчева, Снежана Михтиева, Николинка Камбурова, Марийка Манафова, Йорданка Прашанова, Петър Станков. Докладът за дългогодишната работа на читалището подготви председателя Бонка Галунова, в който представи през годините председателите на читалищното ръководство, художествените ръководители, творци, самодейци, допринесли за развитието на читалищната дейност от учредяването от 1883 до сега. Бяха отбелязани самодейните състави, техните групи, техните участия и награди. Поздравления и цветя, скромни подаръци получиха най-дългогодишните самодейци, които и днес са на сцената това са: Кичка Бъчварова, Мария Манафова и Йорданка Манафова. Поздравления и поздравителни адреси и много подаръци и цветя, получихме от община Полски Тръмбеш и кмета Георги Чакъров и присъстващите гости от общината, от народен представител на 49-то Народно събрание Валентина Димова и от секретари и председатели от читалища от нашата община. Тържественият концерт започна с рецитал на Йорданка Прашанова и Симеон Петърчев. След това представихме богаталитературно-музикална програма от нашите самодейци с ръководител Петър Петров и самодейците от с. Климентово, с. Обединение и гр. Горна Оряховица. Сценария на програмата беше направен от Йорданка Манафова, а водещ на тържеството беше Йорданка Прашанова, която представи всички гости и участници. Нашето тържество завърши на площада с големи български хора с участие на музикантите Илиян Николов, Слави Славов, Венцислав Великов от Горна Оряховица и нашият музикант Петър Петров и на барабани Тошко Тодоров. Гостите и самодейците бяха поканени на почерпка в клуба ни в сградата на читалището. За това събитие беше публикувана статия във вестник Читалищен, който получаваме и вестник за Полски Тръмбеш, която написа и изпратиха Бонка Галунова и Антоанета Тонкова- секретар на читалището. На тържеството бяха направени много снимки, които качвахме в интернет страницата ни, видеокамера, с направена флашка от фотограф от Полски Тръмбеш. Благодарим на спонсорите, които ни помогнаха за годишнината на читалището парично: община Полски Тръмбеш, ЗК „ Ал. Стамболийски“ с. Полски Сеновец, „Алумина Елит 2003 „ гр. В. Търново Диан Палазов, „Алумина Елит“ гр. София Силвия Ботова, и от с. Полски Сеновец „Гартон“ – арендатори Иван Тонков и Здравко Тонков, Мариян Тонев – едноличен търговец, арендатор Валентин Арнаудов. Денят на народните будители отбелязахме с читалищното настоятелство в Клуба на самодееца.

Традиция в нашето читалище е честването на кръгли юбилейни годишнини на членовете и самодейците на читалището. С цветя и подаръци, закупени от читалището изразихме уважение към всички юбиляри. Групата ни за народни песни поздрави всички празнуващи. Отбелязахме и деня на християнското семейство и християнската младеж. Пожелахме си здраве, любов, хармония и благополучие. Вечерта завърши с почерпка, музика и танци.

На 23.12.23г. заедно Кметство, Читалище и Пенсионерски Клуб направихме общоселско Коледно тържество и за настъпващата Нова 2024г. Наближаването на Новата година е време за равносметка, че зад нас е останало всичко лошо, че ще ни чакат нови сполуки. Раздадохме късмети, проведохме томбола с предметни награди. Тържеството продължи с музика и танци. Пожелахме си здраве и късмет през Новата година.

**Финансово и стопанско състояние.**

За 2023г. е събран членски внос от 57 члена по пет лева на стойност 285лв. Други приходи са от клетката ни на А1 България за тримесечие 1050лв, които се превеждат по банков път в ДСК Полски Тръмбеш. Общо за годината са 4200лв. приходите. През месец декември подновихме договора за 6 години, като парите ще се превеждат всеки месец на стойност 400лв. срещу издадена фактура от читалището. Субсидията от община Полски Тръмбеш е 14497лв. които се изразходват за заплати и социални осигуровки , здравни осигуровки от работодател, такси и платежни към ДСК гр. Полски Тръмбеш. Други разходи за ел. енергия, вода, интернет, телефон, канц. материали, отопление и други. Парите от наема, не са изразходени защото, извършихме по- малко дейности. Сменена беше врата с ПВЦ на 1 етаж в едното помещение и закупихме мивка с плод и шкаф и поставена в същото. Закупен бойлер с топла течаща вода в помещението. Подмяна на контакти. Други средства за музикант, репетиции командировки и други разходи.

**Художествена самодейност** е главна част от дейността на народните читалища. През изтеклия период работиха следните групи:

1. Група за възрожденски и патриотични песни „Родолюбие“
2. Смесена фолклорна група „ Настроение“
3. ЖФГ „ Полска китка“
4. Група за автентичен фолклор „ Незабравка“
5. Група за хумор и буфосинхронада
6. Фолклорен квартет „ Звън“

Ръководители на групите ни са Петър Петров, Кичка Бъчварова и Йорданка Манафова. Индивидуални изпълнители са Стефка Стаматова, Христо Топалангелов. Групите имаха изява на местно, общинско и национално ниво. Първото ни участие беше на 27 май във фестивала „ Китка в пролетен ден“ в с. Долна Липница. ЖФГ за народни песни изпълни 2 песни. Получихме грамота и статуетка за участие. Поднесохме цветя на водещия на програмата Ганчо Александров, на кмета и председател на читалището, приготвени от Веска Михайлова. На 30 юни участвахме в събора „ Авлига пее“ с. Обединение с 2 песни, една на Мита Стойчева и една пожелание на групата. Взехме 1 награда, грамота и златен медал. На 15 юни участвахме за първи път във фестивала на „Хайдушката песен“ в с. Вишовград община Павликени. Получихме грамота за участие и химикали за всички участници. На 18 август взехме участие в с. Страхилово в празника на царевицата. Спечелихме от журито с председател Генчо Генчев- златен медал и 1 награда. На 6 септември групата ни участва и на празника на гр. Полски Тръмбеш с две народни песни. На 16 септември групите участваха на местно ниво за годишнината на читалището ни, в салона с богата литературномузикална програма, заедно с Пенсионерския Клуб. Нашите самодейци не са много на брой, но намират сили, време и желание да участват във всички мероприятия. Изказваме им благодарност и уважение на цялата група, на организаторите, на индивидуалните изпълнители музикалните за приноса с които участват в читалищната ни дейност. Пожелаваме им здраве и творчески успехи. През изтеклия период читалището работи в тясна връзка с Кметството община Полски Тръмбеш, земеделски кооперации, бизнесмени и Клуб на пенсионера. През изминалата 2023година, читалището, като културна институция е изпълнила своята функция да бъде център на организационни събития, които са свързани за повишаване на обществените интереси и даваме възможност за включване на по-голям брой хора, съобразени с техните интереси.

28.03.2024г